**ARITMETIČKA SREDINA - ZADACI**

1. Koji je od brojeva 28, 30, 26, 37 i 29 aritmetička sredina ostalih četiriju?
2. Srednja vrijednost 15 uzastopnih prirodnih brojeva jednaka je 14. Koji je najmanji, a koji je najveći od tih brojeva?
3. Odredi sedam brojeva čija je aritmetička sredina 6.6, a svaki je sljedeći broj od prethodnog manji za 0.2.
4. Odredi šest brojeva čija je aritmetička sredina jednaka 3, a svaki je sljedeći od prethodnog veći za 0.4.
5. Prosječna masa veslača u osmercu iznosi 81 kg. Ako četiri veslača imaju masu po 85 kg, dva po 79, a jedan 80 kg, kolika je masa preostalog veslača?
6. Prosječan broj koševa po utakmici na turniru bio je 111. Na prvoj i trećoj utakmici postignuto je po 105 koševa, a na ostale 4 utakmice: 120, 122, 112 i 108. Koliko je koševa bilo postignuto na posljednoj, sedmoj utakmici turnira?
7. Marina je na kraju školske godine iz 8 predmeta imala zaključenu ocjenu odličan, iz 5 predmeta vrlo dobar te iz 2 predmeta dobar. S kojim je općim uspjehom Marina završila razred?
8. Mate ima u ladici 4 bilježnice, Mira 12, Šime 1 bilježnicu manje od Marije, koja ima tri bilježnice više od Mate. Koliko bilježnica imaju svi zajedno, a koliko u prosjeku?
9. Prosječna starost igrača jedne nogometne momčadi, njih jedanaestorice, je 25.5 godina. Ako je iz igre isključen igrač star 20.5 godina, kolika je prosječna starost igrača koji su ostali u igri?
10. U nekom razredu s 30 učenika prosječna ocjena općeg uspjeha je 3.85. S prosjekom 5.0 razred je završilo 6 učenika. Kolika je prosječna ocjena ostalih 24 učenika?
11. Prosječna visina 25 učenika u nekom razredu je 168 cm. Kad se Jura izdvoji, prosječna visina ostalih iznosi 167.5 cm. Koliko je visok Jura?
12. U nekoj nogometnoj momčadi od 11 igrača petorica imaju po 25 godina, trojica po 23, dvojica po 19 i jedan igrač ima 18 godina. Kolika je prosječna starost igrača ove momčadi? Ako se tijekom igre umjesto jednog devetnaestogodišnjeg igrača uvede zamjena, prosječna starost momčadi je tada 23 godine. Koliko godina ima igrač uveden u igru?
13. Prosječna masa dječaka u razredu je 55 kg, a prosječna masa djevojčica 47 kg. Koliki je omjer broja djevojčica i broja dječaka ako je prosječna masa svih učenika tog razreda 49 kg?
14. Prosječna visina djevojčica u nekom razredu je 164 cm, a dječaka 172 cm. Ako je prosječna visina svih u razredu 167 cm, koliki je omjer broja djevojčica i dječaka u tom razredu?